Vanuatu

Vanuatu tauka nama resmi iya Republik Vanuatu (; ), nya sebengkah menua bepulau ba Melanesia, ti bepalan ba Tasik Pasifik Selatan. Kepulauan ke bepun ari gunung berapi nya, bepalan ba  timur Australia Utaea,  timur laut Kaledonia Baru, timur New Guinea, tenggara Pulau Solomon, enggau barat Fiji.

Vanuatu keterubah iya diuan orang Melanesia. Orang Eropah keterubah nemuai ngagai pulau-pulau nya iya nya ekspedisyen Sepanyol ti betuaika pelayar Portugis Fernandes de Queirós, ti datai ba pulau ti pemadu besai, Espíritu Santo, dalam taun 1606. Queirós ngaku kepulauan nya ungkup Sepanyol, nyadi sebagi ari kolonial Sepanyol Hindia Timur lalu meri nama  ngagai pulau nya.

Dalam taun 1880-an, Peranchis enggau United Kingdom ngaku sekeda bagi menua kepulauan nya, lalu dalam taun 1906, sida setujuka langkar begulai ngatur kepulauan nya nyadi New Hebrides nengah kondominium Anglo-Perancis.

Sebengkah pengawa merdeka bisi nyadi dalam taun 1970-an, lalu Republik Vanuatu ditumbuhka dalam taun 1980. Kenyau ari merdeka, menua tu udah nyadi kaban Gerempung Bansa Beserakup, Komanwel, , enggau Forum Pulau Pasifik.

 Penyanding 

Kategori:Menua ba Oceania